L 121/36 Az Európai Unió Hivatalos Lapja 2006.5.6. A BIZOTTSÁG 699/2006/EK RENDELETE (2006. május 5.) a 2092/91/EGK rendelet I. mellékletének a baromfi szabadtéri kifutókhoz való hozzáférésének tekintetében történő módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (!f) és különösen annak 13. cikke második francia bekezdésére, mivel: Az ökológiai termelési módszer alapelveivel összhangban az állatállománynak hozzá kell férnie szabadtéri terüle- tekhez vagy legelőhöz, ha az időjárási viszonyok lehetővé teszik. Az ökológiai termelés jelenleg hatályos szabályai az emlősök részére kivételt írnak elő ezen elv alól, ha a különleges egészségügyi problémákra vonatkozó közös- ségi vagy nemzeti követelmények megtiltják ezen állatok számára a szabadtéri területekhez való hozzáférést. Az ökológiai baromfi tekintetében azonban nincs kivétel. A madárinfluenza terjedését érintő jelenlegi megfonto- lások fényében, szükséges azon óvintézkedések tekintetbe vétele, amelyek megkövetelhetik a baromfi zárt térben való maradását. A következetesség és egyértelműség, vala- mint a ökológiai baromfitenyésztési rendszer folytatá- sának garantálása érdekében szintén szükséges megen- gedni a termelőknek, hogy a baromfit zárt térben tartsák anélkül, hogy elveszítenék az ökológiai státuszt, ha a közösségi jog alapján a köz- vagy állategészség védel- mének céljából elrendelt korlátozások, beleértve az álla- tegészségügyi korlátozásokat is, megtiltják a baromfi számára a szabadtéri területekhez vagy legelőhöz való hozzáférést. Az állandó szabadtéri hozzáféréshez szokott baromfik szabadtéri kifutókhoz való hozzáférésének korlátozása veszélyeztetheti jólétüket. Ezen intézkedések káros hatá- sainak csökkentése érdekében az állatoknak elegendő mennyiségű szálastakarmányhoz és megfelelő anyag- () HL L 198., 1991.7.22., 1. o. A legutóbb az 592/2006/EK bizottsági rendelettel (HL L 104., 2006.4.13., 13. o.) módosított rendelet. okhoz való állandó hozzáférést kell biztosítani, amely minden egyed számára lehetővé teszi szálastakarmányra, kapirgálásra és porfürdőre vonatkozó szükségleteinek kielégítését. A 2092/91/EGK rendeletet ezért ennek megfelelően módosítani kell. Az ebben a rendeletben foglalt intézkedések sürgetően szükségesek, tekintve, hogy egye tagállamokban már alkalmaznak korlátozásokat. Ez a rendelet az Európai Unió Hivatalos Lapjában való kihirdetésének napján lép hatályba. Az e rendeletben előírt intézkedések összhangban vannak a 2092/91/EGK rendelet 14. cikke által létrehozott bizottság véleményével, ELFOGADTA EZT A RENDELETET: 1. cikk A 2092/91/EGK rendelet I. mellékletének B. részében a 8.4.7. ponttal egészül ki: ,8.4.7. A 8.4.2. és a 8.4.5. pontban foglalt intézkedések ellenére a baromfi zárt térben tartható, ha a közös- ségi jog alapján a köz- vagy állategészség védel- mének céljából elrendelt korlátozások, beleértve az állategészségügyi korlátozásokat is, megtiltják vagy korlátozzák a baromfi számára a szabadtéri vagy legelő területekhez való hozzáférést. Ha a baromfit zárt térben tartják, elegendő mennyi- ségű szálastakarmányhoz és megfelelő anyagokhoz való állandó hozzáférést kell biztosítani a baromfi etológiai szükségleteinek kielégítése céljából. A Bizottság 2006. október 15-ig megvizsgálja e bekezdés alkalmazását, különös tekintettel az állat- jólléti követelményekre."